მაია ჰარისი

მაია ლაქშმი ჰარისი (დ.30 იანვარი, 1967) ამერიკელი იურისტი, საჯარო პოლიტიკის ადვოკატი და მწერალი. ის იყო ჰილარი კლინტონ-ის 2016 წლის საპრეზიდენტო კამპანიის პოლიტიკის დღის წესრიგის სამი მთავარი მრჩევლიდან ერთ-ერთი. ასევე ხელმძღვანელობდა თავისი დის, კამალა ჰარის-ის 2020 წლის საპრეზიდენტო კამპანიას.
ჰარისი დაიბადა ილინოისის შტატში. მან განათლება მიიღო ბიშოპ ო დოუდის საშუალო სკოლა-ში (ოკლენდი, კალიფორნია), შემდეგ კი სწავლობდა კალიფორნიის უნივერსიტეტსა, და სტენფორდის უნივერსიტეტ-ში.
კარიერის განმავლობაში იგი მუშაობდა და იყო ჩართული ისეთ ორგანიზაციებში, როგორებიცაა , ამერიკის სამოქალაქო თავისუფლების კავშირი და ამერიკული პროგრესის ცენტრი.

ადრეული ცხოვრება და განათლება
მაია დაიბადა 1967 წლის 30 იანვარს, ილინოისის შტატში, და გაიზარდა სან-ფრანცისკო-სა და მონტრეალში. იგი არის შამალა გოპლან ჰარის-ისა და დონალდ ჯ ჰარის-ის უმცროსი შვილი. მისი დედა, თამილური წარმოშობის ძუძუს კიბოს მკვლევარი, 1958 წელს ინდოეთის ქალაქ მადრას-იდან აშშ-ში ემიგრირდა. მისი დედის მამა, პ.ვ. გოპლანი, ინდოეთის მთავრობის საჯარო მოხელე იყო.
მაია და მისი უფროსი და, კამალა, გაიზარდნენ ბაპტისტური და ინდუისტური რწმენით. 17 წლის ასაკში, როცა სწავლობდა ბიშოპ ო დოუდის საშუალო სკოლა-ში (ოკლენდი, კალიფორნია), მაიამ როგორც მარტოხელა დედამ გააჩინა თავისი ერთადერთი შვილი — მინა ჰარისი.

ჰარისმა 1989 წელს მიიღო ბაკალავრის ხარისხი კალიფორნიის უნივერიტეტი ბერკლში. იმავე წელს ჩაირიცხა სტენფორდის იურიდიულ სკოლა-ში. სტენფორდში სწავლის დროს იგი იყო სტენფორდის სამართლის მიმოხილვ-ის რედაქტორი და აქტიურად მონაწილეობდა აღმოსავლეთ პალო ალტოს საზოგადოების სამართლის პროექტ-ში, სადაც მუშაობდა ოჯახური ძალადობის კლინიკის თანაკოორდინატორად და სტუდენტური, მმართველი კომიტეტის თანათავმჯდომარედ.
მან იურიდიული დოქტორის ხარისხი (..) 1992 წელს მიიღო „განსაკუთრებული წარმატებით“.

კარიერა
იურიდიული საქმიანობა
მაია ჰარისმა იურიდიული დოქტორის ხარისხის მიღების შემდეგ, მუშაობა დაიწყო როგორც იურიდიული თანაშემწე აშშ-ის ფედერალური დელეგირებული მოსამართლე ჯეიმს ვეარ-ის ოფისში, კალიფორნიის ჩრდილოეთ რაიონში.
1994 წელს ჰარისი გაწევრიანდა სან-ფრანცისკოს იურიდიულ ფირმაში, სადაც მუშაობდა სამოქალაქო და სისხლის სამართლის პროცესებში. ფირმა დაიშალა 1999 წელს.

ჰარისი მუშაობდა ასევე, როგორც ექსპერტი-ლექტორი იურიდიულ დარგში სან-ფრანცისკოს იურიდიულ უნივერსისტეტ-ში.
29 წლის ასაკში, ჰარისი გახდა ერთ-ერთი ყველაზე ახალგაზრდა იურიდიული სკოლების დეკანი აშშ-ში და იმ დროს ერთადერთი ინდოელი ქალი, რომელსაც დაკავებული ჰქონდა ასეთო პოზიცია.

ადვოკატირება
მაია ჰარისი მუშაობდა თანაშემწედ, ეროვნული კვლევისა და აქტიურ კვლევით ინსტიტუტში, რომელიც მიზნად ისახავს ეკონომიკური და სოციალური თანასწორობის წინსვლას. ამ პოზიციაზე ჰარისმა ორგანიზება გაუწია კონფერენციებს, პოლიციისა და საზოგადოებრივი ურთიერთობების საკითხებზე, დაიცვა პოლიციის რეფორმის იდეები, და გამოაქვეყნა ორი ეროვნული სამეცნიერო ნაშრომი.

ჰარისი მუშაობდა აღმასრულებელი დირექტორის პოზიციაზე ჩრდილოეთ კალიფორნიის ამერიკის სამოქალაქო თავისუფლებების კავშირ-ში. იგი გახდა პირველი იამაიკელი ამერიკელი, რომელიც ხელმძღვანელობდა ჩრდილოეთ კალიფორნიის და პირველი სამხრეთ აზიელი აღმასრულებელი დირექტორი -ს განყოფილებაში. ამ როლში, ჰარისი ხელმძღვანელობდა და კოორდინირებდა სასამართლო დავებს, მედიის ურთიერთობებს, ლობირებასა და ძირითადი მოსახლეობის ორგანიზებას. ის ადრე იკავებდა რასობრივი სანდოების პროექტის დირექტორ-ის პოზიციას, სადაც დაადგინა პრიორიტეტები, მათ შორის, რასობრივი დისპროპორციის აღმოფხვრა სასჯელთა სისტემაში და განათლების თანასწორობის უზრუნველყოფა კალიფორნიის საჯარო სკოლებში.
2003 წელს, ჰარისი იყო ჩრდილოეთ კალიფორნიის დირექტორი კამპანიაში 54, რომელმაც წარმატებით დაამარცა 54, რომლის მიზანი იყო სახელმწიფო სააგენტოებისთვის რასობრივი და ეთნიკური მონაცემების შეგროვების აკრძალვა. 2006 წელს, ის იყო მთავარი იურისტი საქმეში კალიფორნიის ქალთა ამომრჩეველთა ლიგა, რომელმაც აღუდგინა ხმის მიცემის უფლება 100,000-ზე მეტ კალიფორნიელ პატიმარს, რომლებიც პრპოვიზიულ რეჟიმზე იმყოფებოდნენ მძიმე დანაშაულების მსჯავრის შემდეგ.

ფილანთროპია
2008 წელს ჰარისი ფორდის ფონდში დემოკრატიის, უფლებებისა და სამართლიანობის ვიცე-პრეზიდენტად დაინიშნა. პროგრამა ფოკუსირებული იყო ეფექტური მმართველობის ხელშეწყობაზე, დემოკრატიული მონაწილეობის გაზრდაზე, ადამიანის უფლებების დაცვასა და განვითარებაზე მთელ მსოფლიოში და ის ხელმძღვანელობდა გლობალურ გუნდს, რომელიც ყოველწლიურად 150 მილიონ დოლარზე მეტ გრანტს გასცემდა.

პოლიტიკა
ჰარისი -ის უფროსი თანამშრომელი იყო. 2008 წლიდან 2013 წლამდე მაია, ფორდის ფონდში დემოკრატიის, უფლებებისა და სამართლიანობის ვიცე-პრეზიდენტი იყო. ფორდის ფონდში შესვლამდე, იგი ჩრდილოეთ კალიფორნიის ამერიკის სამოქალაქო თავისუფლებათა კავშირის აღმასრულებელი დირექტორის თანამდებობას იკავებდა, რომელიც -ს უდიდესი ფილიალია ქვეყანაში. ჰარისი ადრე ამერიკული პროგრესის ცენტრის უფროსი მკვლევარი იყო და ჰარვარდის იურიდიული სკოლის მოწვეული მკვლევარი. 2017 წლიდან 2018 წლამდე ის -ის პოლიტიკური და იურიდიული ანალიტიკოსი იყო.

როგორც ჰილარი კლინტონის საარჩევნო კამპანიის წარმომადგენელი დემოკრატიული პარტიის პლატფორმის კომიტეტში, ჰარისმა 2016 წლის პლატფორმის შემუშავებაში მიიღო მონაწილეობა. ჰარისი დის 2020 წლის საპრეზიდენტო კამპანიაში საარჩევნო კამპანიის თავმჯდომარე იყო.

წერა
ჰარისმა დაწერა ესე „ანგარიშვალდებულ საზოგადოებაზე ორიენტირებული პოლიციის ხელშეწყობა“, რომელიც გამოქვეყნდა 2006 წლის წიგნში „შეთანხმება შავკანიან ამერიკასთან“. იგი ასევე იყო „შრაივერის ანგარიშის“ თანაავტორი: ქალთა ერი უკან იხევს დაღუპვის ზღვარზე, სადაც გამოაქვეყნა ესე „გენდერული ხელფასების სხვაობა: ჩვენი დროის სამოქალაქო უფლებების საკითხი“.

ჰარისს აქვს პუბლიკაციები, მათ შორის, „საზოგადოებაზე ორიენტირებული პოლიცია: ცვლილების ძალა“, ანგარიში, რომელიც ხაზს უსვამს საზოგადოებაზე ორიენტირებულ პოლიციის პრაქტიკას მთელი ქვეყნის მასშტაბით, და „ორგანიზებული ცვლილებებისთვის: აქტივისტის სახელმძღვანელო პოლიციის რეფორმისთვის“, პოლიციის რეფორმის ადვოკატირების სახელმძღვანელო. 2008 წელს ჰარისმა გამოაქვეყნა „ყველა ხმის ქონა: კალიფორნიაში დანაშაულისთვის უფლებების ჩამორთმევის პოლიტიკისა და პრაქტიკის რეფორმირება“. 2014 წელს მან დაწერა წიგნი „ფერადკანიანი ქალები: მზარდი ძალა ამერიკულ ელექტორატში“.

2020 წელს ჰარისმა ჟურნალ „ატლანტიკა“-სა და ჟურნალ „ქალების ჯანმრთელობა“-ში დაწერა ქრონიკული დაავადებით, წითელი მგლურათ ცხოვრების შესახებ, რომელიც მას 22 წლის ასაკში დაუდგინეს.

ჯილდოები და ღირსებები
1997 წელს, ეროვნული ადვოკატთა ასოციაციის ახალგაზრდა იურისტთა განყოფილებამ იგი ჯუნიუს ვ. უილიამსის წლის ახალგაზრდა იურისტის ჯილდოთი დააჯილდოვა. მომდევნო წელს, სან ფრანცისკოს დღის ჟურნალმა-მა იგი 40 წლამდე ასაკის 20 საუკეთესო ახალგაზრდა და პერსპექტიული იურისტის სიაში დაასახელა.
2006 წელს ჰარისი წლის ათ გამორჩეულ ადვოკატს შორის დასახელდა. 2008 წელს , .-ისგან მას მიენიჭა გამბედავი ქალის ჯილდო. 2009 წელს ჰარისი ფესვები 100-ის პირველ კლასში შეიყვანეს, რომელიც აღნიშნავს „აფროამერიკელი მამაკაცებისა და ქალების ლიდერობას, მომსახურებასა და სრულყოფილებას, რომელთა ვნება, თავდადება და ინოვაციური შრომა გამოარჩევს მათ“. 2014 წელს მას თანაბარი უფლებების დამცველებისგან სამართლიანობის ჩემპიონის ჯილდო გადაეცა, ჯილდო, რომელიც ყოველწლიურად გადაეცემა გენდერული თანასწორობისთვის მოძრაობაში მონაწილე გმირს.

პირადი ცხოვრება
ჰარისს საჯაროდ არ გაუმხელია თავისი შვილის, მინა ჰარისის მამა. ის ტონი უესტზეა დაქორწინებული 1998 წლის ივლისიდან. მაია და ტონი ორივე 1992 წელს სწავლობდნენ სტენფორდის იურიდიულ სკოლაში, სადაც ისინი დამეგობრდნენ, მაგრამ ურთიერთობა სწავლის დამთავრების შემდეგ დაიწყეს. მისმა ქალიშვილმა მინამ სტენფორდის უნივერსიტეტი 2006 წელს დაამთავრა, ხოლო ჰარვარდის იურიდიული სკოლა 2012 წელს. მისი და, კამალა ჰარისი, 2021 წლიდან 2025 წლამდე აშშ-ის ვიცე-პრეზიდენტი იყო და წარუმატებლად იყარა კენჭი 2024 წლის საპრეზიდენტო არჩევნებში, როგორც დემოკრატიული პარტიის კანდიდატმა.